

Datum: 10. 3. 2025

**Z A P I S N I K**

18. redne seje Sveta RTV Slovenija z dne 26. februarja 2025. Seja se je pričela ob 15.05 in je potekala v hibridnem načinu - v sejni sobi 5A/52, RTV center, Kolodvorska 2, Ljubljana in preko aplikacija MS Teams.

**PRISOTNI ČLANI SVETA: ODSOTNI:**

1. Andrea Bartole (MS Teams) 1. Andraž Vehovar – opr.
2. Gaja Brecelj 2. Boštjan Ogris – opr.
3. Barbara Brezavšček Stegeman
4. Gregor Drnovšek
5. Goran Forbici (MS Teams)
6. Aleš Novak (MS Teams)
7. Robert Pajek

8. Janez Pirc

9. Robert Požonec (MS Teams)

10. Igor Prassel

11. Klaudija Sedar (MS Teams)

12. Špela Stare

13. Ilinka Todorovski

14. Tadej Troha

15. Andreja Trtnik (MS Teams od 2. točke dalje)

**OSTALI PRISOTNI:**

Natalija Gorščak predsednica uprave

Nevenka Črnko članica uprave

Nataša Zanuttini v imenu direktorja Radia Slovenija

Kaja Jakopič direktorica Digitalnih vsebin

Tomislav Špilak predsednik Programskega odbora za problematiko programskih vsebin za invalide

Ivana Nedižavec Korada namestnica predsednice Finančnega odbora

Marica Uršič Zupan varuhinja pravic gledalcev in poslušalcev

Petra Rosandič vodja Pravne pisarne

Gregor Peternel odgovorni urednik UPE Športni program

**PREKO MS TEAMS POVEZAVE SO SEJO SPREMLJALI:**

Ksenija Horvat direktorica Televizije Slovenija

Andraž Pöschl odgovorni urednik UPE Kulturni in umetniški program TV SLO

József Végi v. d. pomočnika predsednika Uprave za radio in televizijo za avtohtono madžarsko narodno skupnost

David Runco v. d. pomočnika predsednika Uprave za radio in televizijo za avtohtono italijansko narodno skupnost

Nataša Rijavec Bartha v imenu odgovorne urednice Informativnega programa

Tom Zalaznik sindikat tehničnih in administrativnih delavcev

Tomaž Karat odgovorni urednik UPE Regionalni televizijski program

Matej Žunkovič vodja Regionalnega RTV Centra-MB

Monika Bertok odgovorna urednica UPE Televizijski program za italijansko narodno skupnost

Ingrid Kovač Brus odgovorna urednica tretjega programa Radia Slovenija

Ksenja Tratnik odgovorna urednica Uredništva za nove medije

Franc Kuplen Svet delavcev

Danijel Poslek odgovorni urednik prvega programa Radia Slovenija

Anja Koren Saftić generalna sekretarka SKUU

Vesna Martinec v. d. odgovornega urednika UPE Regionalni radijski program RTV-center MB

Janko Petrovec odgovorni urednik UPE Regionalni radijski program RTV-center KP

Seja je bila sklepčna. Vodila jo je namestnica predsednika Sveta Špela Stare.

Sprejet in obravnavan je bil naslednji dnevni red:

1. *Potrditev zapisnikov sej*
2. *Tekoča obvestila uprave*
3. *Letno poročilo RTV Slovenija za leto 2024*
4. *Predlogi in pobude varuhinje, finančnega in programskih odborov, komisij in članov sveta*
5. *Razno*

**AD 1**

Člani Sveta na zapisnike niso imeli vsebinskih pripomb. Sprejet (14) je bil sklep:

***1 – 1 Svet RTV Slovenija potrjuje zapisnik 17. redne seje, 21. izredne seje ter 13. dopisne seje Sveta RTV Slovenija.***

**AD 2**

Predstavljen je bil investicijski program večletnega financiranja projekta Samodejnega podnaslavljanja. Tema je bila obravnavana tudi na seji finančnega odbora ter Komisije za PPN in Komisije za nadzor poslovanja RTV Slovenija, predstavil pa jo je vodja projekta. Ker gre za večletni projekt in je pomembno, da so sredstva za ta projekt zagotovljena v naslednjih programsko-produkcijskih načrtih, je potreben tudi sklep Sveta. Na kratko je bil projekt predstavljen s strani uprave, predsednik Komisije za PPN pa je predstavil razpravo na seji in sprejeti sklep.

Po krajši razpravi je bil sprejet (15) sklep:

***2 – 1 Svet RTV Slovenija potrjuje investicijski program za projekt »Samodejno podnaslavljanje televizijskih programov za invalide«, ob odložnem pogoju, da je podpisana pogodba s financerjem.***

V nadaljevanju druge točke dnevnega reda je ***predsednica uprave*** predstavila poročilo o poslovanju za januar 2025. V nadaljevanju je pojasnila, da so na področju sistemizacije oblikovali 32 novih opisov delovnih mest za področje produkcije in tehničnih dejavnosti. Znotraj razprave je bilo s strani svetnika Tadeja Trohe zaprošeno, da Radio Slovenija pripravi pisni odgovor, vezan na Prvi program in padec poslušanosti ter opis morebitnih ukrepov in razmislekov o tem.

Ker se je v nadaljevanju razprave pojavilo nekaj nejasnosti v zvezi z gradivom in obravnavano temo, je predsednik Sveta opozoril, da ni prvič, da programski delavci niso bili seznanjeni z gradivom, ki ga prejme Svet in ga obravnava na seji, kar onemogoča kvalitetno razpravo. Predlagal je, da kadar gre za javna gradiva, bi se morali vsi, ki so vabljeni na sejo, seznaniti z njimi vsaj v delu, ki se nanaša na njihovo področje. Glede zaupnih gradiv pa je zaprosil upravo, da vabljene na sejo z njihove strani, uprava sama seznani z zaupnimi gradivi oziroma seznani vsaj s tistim delom gradiva, ki se nanaša na njihovo področje.

Pri tej točki ni bilo predlaganega ali sprejetega sklepa.

**AD 3**

***Namestnica predsednika*** je uvodoma pojasnila, da so svetnice in svetniki Letno poročilo RTV Slovenija za leto 2024 zelo natančno obravnavali na sejah komisij, obravnavano je bilo tudi na seji finančnega odbora, ki je podal mnenje k poročilu.

V nadaljevanju je ***predsednica uprave*** predstavila letne programske in finančne rezultate. Sledila je daljša razprava, v kateri so svetnice in svetniki izrazili svoje pohvale, komentarje in predloge za izboljšave.

Predsednik sveta se je zahvalil in čestital finančnemu odboru, ne le zaradi letnega poročila, ki je, tudi zaradi njegovih rigoroznih analiz in konstruktivnih predlogov letos boljše, kot je bilo lansko, temveč tudi za njegovo natančno spremljanje poslovanja RTV Slovenija in konstruktivne predloge, ki jih daje. Čestital pa je tudi vsem, ki delujejo v hiši, vsem, ki ustvarjajo program ter direktorjem in upravi

Svoje mnenje in videnje na letno poročilo za 2024 so podali tudi direktorji. Sledila je daljša razprava, ki je zajemala različna področja poročila minulega leta. Znotraj razprave je predsednik Sveta zaprosil za podatke o tem, kam se po 18.30 preselijo poslušalci radijskih programov RTV Slovenija. Odgovor bo Svetu pisno posredovan do naslednje seje.

Po končani razpravi je bil soglasno sprejet sklep:

***3 – 1 Svet RTV Slovenija na podlagi 16. člena Zakona o Radioteleviziji Slovenija sprejme letno poročilo RTV Slovenija za leto 2024.***

***Presežek odhodkov nad prihodki tekočega poslovnega leta znaša 2.062.088 evrov. Skupni presežek odhodkov nad prihodki znaša 7.095.274 evrov.***

***Na podlagi 40. člena Zakona o računovodstvu Svet RTV Slovenija potrjuje poročilo inventurnih komisij in inventurne ugotovitve; popisne razlike materiala ter gotovih proizvodov v višini 1.861 evrov bremenijo stroške tekočega poslovanja, sedanja vrednost odpisanih in prodanih osnovnih sredstev znaša 8.285 evrov ter bremeni prevrednotovalne poslovne odhodke.***

***Svet RTV Slovenija potrjuje odpis terjatev za RTV prispevek v višini 881.529 evrov in odpis ostalih terjatev v višini 479.211 evrov.***

**AD 4**

***Igor Prassel*** je podal pobudo o širši razpravi za uravnoteževanje vsebin TV programa in glasbe na radiu. Predlagal je, da TV Slovenija razmisli o več vključevanja drugih zvrsti glasbe, predvsem urbane glasbe, saj je po njegovem mnenju veliko programa namenjeno narodnozabavni glasbi, zelo malo pa drugim zvrstem.

Po koncu razprave je svet soglasno sprejel sklep:

1. ***– 1 V marcu se v okviru seje Komisije za PPN v razširjeni sestavi opravi ciljna razprava o kadrovskih potrebah Informativnega programa TV Slovenija ter umeščanju urbane glasbe v programe TV Slovenija.***

**AD 5**

***Igorja Prassla*** je zanimalo, kdaj bo na sporedu oddaja o filmu Umetni raj. Direktorica TV je povedala, da bo oddaja Umetni raj lahko na sporedu šele, ko se avtorica oddaje vrne z daljše bolniške odsotnosti.

***Špela Stare*** je vprašala glede vseh poročil zaupnice za obravnavo nepravilnosti, saj na nekatera od teh poročil Svet ni prejel odzivnih poročil. Prosila je za pripravo odgovora, predvsem pa pojasnila, kaj se dogaja s posameznimi zadevami, kjer so bili priporočeni ukrepi. Prosila je še, da bi bil odgovor pripravljen v treh mesecih in da bi ta način odgovarjanja postal sistemski, da ne bi bilo potrebno zanj zaprošati vsakič znova.

***Barbara Brezavšček Stegeman*** je preverjala zapise v medijih in postavila vprašanje glede dogajanja, ki je sledilo predlogu Sveta delavcev, ki je upravi novembra lani predlagal revizijo zadev s področja notranje linije za prijavo kršitev. Preverjala je informacije, ali naj bi bil KPK skrbnik teh procesov in ali bi lahko opravil tak strokovni pregled brezplačno. Na družbenih medijih je zaznala zapis, da naj bi RTV najel zunanjega izvajalca v vrednosti 18 tisoč evrov. Uprava je odgovorila, da ta informacija ne drži in da KPK ne dela teh pregledov. Pojasnila je, da ko je Uprava dobila pobudo Sveta delavcev, so se sestali s KPK in jih vprašali, če lahko oni to naredijo, KPK pa jim je odgovoril, da oni ne morejo delati teh pregledov in so svetovali, da se naredi razpis in se najde ponudnika. Izmed treh ponudnikov so izbrali enega, ta že opravlja pregled, ki, ko bo končan, bo z ugotovitvami seznanila tudi svet.

Pri tej točki ni bilo predlaganega ali sprejetega sklepa.

---

**Zaprti del seje**

Pri tej točki ni bilo predlaganega ali sprejetega sklepa.

Podatki o glasovanju:



*Svetniki, ki so na seji sodelovali preko MS Teams, so se na poziv predsednika sveta o svojem glasu izrekli ustno.*

Sestavni del zapisnika je tonski zapis seje.

Seja je bila končana ob 18.56.

Zapisala: Goran Forbici, l.r.

Nastja Zajc, l.r. predsednik Sveta RTV Slovenija